alexandrainst/scandi-wiki huggingface dataset:
Ole Jørgen Halvorsen

Ole Jørgen Halvorsen (født 2. oktober 1987) er en norsk fotballspiller som fra den 31. desember 2022 er klubbløs.

Han har også over 20 kamper på aldersbestemte landslag for Norge. Hans posisjon på banen er på midtbanen, men han har også blitt brukt som ren angrepsspiller.

Halvorsen har en fortid i Sarpsborg 08 samt hos Notodden, hvor han var på utlån høsten 2006. Fra og med midten av 2009 til og med 2011 spilte han for Sogndal. Han signerte for Fredrikstad foran 2012-sesongen. 5. august 2013 signerte han for Odd, og 10. august 2013 gjorde han sin debut som innbytter hjemme mot Viking.

Referanser

Eksterne lenker 
 
  NIFS.no – Spillerstatistikk hos Norsk & Internasjonal Fotballstatistikk

Norske fotballspillere
Fotballspillere for Sarpsborg 08 FF
Fotballspillere for Notodden FK
Fotballspillere for Sogndal Fotball
Fotballspillere for Fredrikstad FK
Fotballspillere for Odds ballklubb
Fotballspillere for FK Bodø/Glimt
Personer fra Sarpsborg kommune
Jørgen Strand

Jørgen la Cour Laursen Strand (født 8. januar 1989) er en norsk/dansk fotballtrener/spiller. Han har spilt for klubber som Vard Haugesund, Sarpsborg FK,  Kvik Halden og Sarpsborg 08 Fotballforening. Han var fotballtrener i Kvik Halden der han var assistenttrener og Toppspillerutvikler for A-laget i 2. Divisjon. I dag er han hovedtrener for Lillestrøm SK G19. Jørgen la Cour har tatt sin trenerutdanning via NFF, og har en bachelor i Football Studies fra Southampton Solent University. Der møtte han en av sine mentorer, Tore Askildsen, hvor det ble diskutert fotball-fag til langt på natt. I tillegg har han fått sin veiledning av tidligere akademidirektør i Barcelona, Albert Puig.

Eksterne lenker
 Jørgen Strand til Kvik

Norske fotballspillere
Fotballspillere for Sarpsborg 08 FF
Laura Christensen

Laura Elisabeth Christensen (26. januar 1984 på Østerbro i København i Danmark) er en dansk skuespiller.

Biografi 
Christensen debuterte som barneskuespiller i filmen Min fynske barndom og fikk sin første hovedrolle i Tøsepiger.

Hun er allikevel best kjent for sine roller i TV-seriene Riget (spiller den feilopererte Mona), Strisser på Samsø og spesielt Taxa.  I 2016 spilte hun fondsforvalter i Oljefondet i den norske tv-serien Mammon.

I 2005 ble hun nominert til en Robert-pris for beste kvinnelige birolle for sin prestasjon som tenåringsmor i Paprika Steens Lad de små børn…. Laura Christensen er gift med skuespilleren Thomas Levin.

Filmografi (utvalg) 
 2016 – Mammon - Sesong 2
 2011 – Dirch 
 2008 – Kandidaten 
 2007 – Forbrytelsen 2006 – Råzone 
 2005 – Bag det stille ydre 2004 – Kongekabale 
 2003 – Midtsommer 
 1997 – Riket 2, miniserie
 1996 – Tøsepiger 
 1994 – Riket, miniserie
 1994 – Min fynske barndom''

Referanser

Eksterne lenker
  

Danske skuespillere
Personer fra København
Veronika Schmidt

Veronika Hesse (født Schmidt, 24. august 1952) er en tidligere østtysk langrennsløper som konkurrerte fra 1974 til 1982. Hun vant to medaljer på 4 x 5 km stafett, gull under OL 1980 i Lake Placid og bronse under OL 1976 i Innsbruck.

Schmidt har også tre VM-medaljer, sølv på stafetten i Falun 1974, gull på 20 km i VM i 1980 og bronse på stafetten i Oslo 1982.

Referanser

Eksterne lenker 
 

Tyske langrennsløpere
Olympiske mestere for Øst-Tyskland
Verdensmestere i langrenn
Deltakere for Øst-Tyskland under Vinter-OL 1976
Langrennsløpere under Vinter-OL 1976
Deltakere for Øst-Tyskland under Vinter-OL 1980
Langrennsløpere under Vinter-OL 1980
Personer fra Landkreis Harz
Fødsler i 1952
Olympiske medaljevinnere i langrenn
Smokey and the Bandit på farten igjen

Smokey and the Bandit på farten igjen (originaltittel: Smokey and the Bandit II) er en amerikansk actionkomedie fra 1980 regissert av Hal Needham. Filmen handler om den bilgale livsnyteren Bandit som atter en gang tar på seg et hasardiøst oppdrag for de to utspekulerte texasmillionærene Burdette. Oppdraget går denne gangen ut på å frakte en container med ukjent innhold fra Miami til Dallas. Sammen med ekskjæreste Carrie og kameraten Snowman setter han avgårde, men når de oppdager at containeren inneholder en levende elefant er de nær ved å gi opp. Samtidig har de også denne gangen fått sheriff T. Justice i hælene. Hovedrollene spilles av Burt Reynolds, Sally Field, Jerry Reed og Jackie Gleason. Filmen er en oppfølger til Smokey and the Bandit fra 1977.

Filmen ble en publikumssuksess, men ikke i like stor grad som forgjengeren. Den ble ikke så godt mottatt av filmanmelderne.

Den ble etterfulgt av den mindre vellykkede Smokey and the Bandit Part 3 (1983).

Handling
De to utspekulerte forretningmennene Big Enos Burdette og hans sønn forsøker nok en gang å få Bandit med på et veddemål. De må imidlertid rådføre seg med hans makker da Bandit stadig er på fylla etter at Carrie slo opp med ham. Etter en stund med overtalelse tar Bandit oppdraget. Etterhvert får de også Carrie med på laget, etter at hun nok en gang forlater sheriffens sønn ved alteret. Historien denne gangen dreier seg om en lastebiltransport av en stor conteiner. Til deres sjokk viser den seg å inneholde en fullvoksen elefant. Og i hælene har de den rasende sheriffen Buford T. Justice med sønn. Denne gangen får de også en forfyllet lege med seg på laget. Han finner ut at elefanten er gravid.

Om filmen

Popularitet og økonomi 
Smokey and the Bandit på farten igjen ble en ganske stor publikumssuksess og innbrakte $66 millioner I USA alene. Den ble den åttende mest innbringende filmen i USA i 1980. Den spilte derimot inn bare vel halvparten av det den første filmen gjorde. 

Produksjonskostnadene var på rundt $17 millioner.

Anmelderne 
Kritikerne behandlet denne hardere enn den første, noe som gjenspeiles i at den kun har oppnådd 17 % på Rotten Tomatoes. Den amerikanske filmkritikeren Roger Ebert som omtalte den som en unødvendig oppfølger og gav den 1 av 4 stjerner, mens Leonard Maltin kun har gitt den 1,5 av 4 stjerner. 

VG gav den terningkast tre, Aftenposten to og Dagsavisen en.

I rollene
 Burt Reynolds - Bo "Bandit" Darnville
 Sally Field - Carrie "Frog"
 Jerry Reed - Cledus "Snowman" Snow
 Jackie Gleason - Sheriff Buford T. Justice / Gaylord Justice / Reginald Van Justice
Michael Henry - Junior Justice
 Paul Williams - Little Enos Burdette
 Pat McCormick - Big Enos Burdette
 Dom DeLuise - Doc
 David Huddleston - John Coen
John Anderson - Guvernøren

Referanser

Eksterne lenker
 

Actionkomedier fra USA
Bilfilmer
Filmer fra 1980
Engelskspråklige filmer
Filmer lagt til Florida
Filmer lagt til Texas
Road movies fra USA
Oppfølgerfilmer
Kuru

Kuru er en sykdom som påvirker hjernen. Sykdommen er bare påvist hos en stamme som holdt til på Papua Ny-Guinea, og ble først beskrevet av Daniel Carleton Gajdusek på 1950-tallet.

Kuru viser seg å ha bemerkelsesverdig mange likhetstrekk med skrapesyke, en sykdom som sauer og geiter får.

Troligvis overførtes smitten i forbindelse med rituell kannibalisme, der stammemedlemmene bl.a spiste deler av hjernen til avdøde familiemedlemmer. Siden kannibalisme ble forbudt på 1950-tallet har sykdommen i stor grad vært utryddet.

Referanser

Kannibalisme
Prionsykdommer
Matbårne sykdommer
Tamra

Tamra (arabisk: ; hebraisk:  eller ) er en israelsk-arabisk by i Norddistriktet i Israel. Byen ligger ved Galilea-åsene, 5 km nord for byen Shefa-'Amr og rundt 20 km øst for Akko. Navnet betyr daddelpalme på arabisk, og er et vanlig navn i den arabiske verden.

Historie 
Tamra ble okkupert av israelske styrker  i den arabisk-israelske krig i 1948 som en del av Operasjon Dekel. Byen vokste rask i løpet av Israels første år som en nasjon fordi palestinske flyktninger fra nærliggende ødelagte landsbyer som al-Birwa og al-Duman kom hit. En stor prosentandel av byens åkerland ble konfiskert av israelske autoriteter og fordelt til samarbeidspartnere innen landbruk og nærliggende jødiske bosetninger slik som Mitzpe Aviv. Tamra oppnådde lokalstyrestatus i 1956 og bystatus i 1996.

Demografi 
Ifølge Israels statistiske sentralbyrå (CBS) hadde byen 26 500 innbyggere i 2006. Majoriteten – 99,6 % – av befolkningen var arabisk (muslimer), og det var ingen merkbar jødisk befolkning. (Se også Israels demografi.)

Sport 
Byens største fotballag, Hapoel Bnei Tamra, spiller i Liga Artzit, tredjedivisjon innen israelsk fotball, etter at de rykket opp fra Liga Alef i 2006. De mindre klubbene Hapoel Tamra og Maccabi Tamra spiller i Liga Bet, femtedivisjon.

Referanser

Eksterne lenker 
 
 Tabeller og tall fra CBS
  Susan Nathan: An Israeli Jew in a Muslim town

 
Byer i Israel
Norddistriktet
Joanna Lumley

Joanna Lamund Lumley (født 1. mai 1946 i Srinagar i India) er en britisk skuespiller.

Hun hadde småroller i filmer og TV-serier, før gjennombruddet kom med rollen som Purdey i agentserien The New Avengers i 1976. 

Hun er blant annet kjent for sin rolle som den kjederøykende eksmodellen Patsy i serien Absolutt fabelaktig.

Filmografi (utvalg)

TV-filmer og -serier (utvalg) 
 1976–1977: The New Avengers (TV-serie)
1984: Mistrals datter (TV-serie)
1984: The Glory Boys (TV-film)
1992–: Absolutt fabelaktig (TV-serie)

Film

Referanser

Eksterne lenker 
 

Britiske skuespillere
Personer fra Srinagar
Personer fra distriktet Ashford
Order of the British Empire (KBE/DBE)
Nigella Lawson

Nigella Lawson (født 6. januar 1960 i England, er en britisk TV-kokk, journalist og forfatter. Hun er kjent fra TV-serier som Nigella Bites og Nigella Express. Hun er datter av den tidligere britiske finansministeren Nigel Lawson.

Bibliografi 
 How to Eat: Pleasures and Principles of Good Food, Chatto and Windus, (1998) eller John Wiley & Sons, (ISBN 0-471-25750-8, 2002)
 How to Be a Domestic goddess: Baking and the Art of Comfort Cooking, Chatto and Windus, (ISBN 0-7011-6888-9, 2000)
 Nigella Bites, Chatto and Windus, (ISBN 0-7011-7287-8, 2001)
 Forever Summer with Nigella, Chatto and Windus, (ISBN 0-7011-7381-5, 2002)
 Forever Summer, Hyperion, (ISBN 1-4013-0016-2, 2003)
 Feast: Food to Celebrate Life, Chatto and Windus, (ISBN 0-7011-7521-4, 2004) or Hyperion (ISBN 1-4013-0136-3, 2004)
 Nigella Express, Chatto and Windus, (ISBN 0-7011-8184-2, 2007)

Referanser

Eksterne lenker 
 
 
 
 
  BBC – Nigella Lawson

Britiske TV-personligheter
Britiske journalister
Matskribenter
Personer fra London
Minesveiper-krigsmerket

Minesveiper-krigsmerket (Kriegsabzeichen für Minensuch-, U-Boot-Jagd- und Sicherungsverbände) er en tysk militær utmerkelse.

Historie 
Merket ble introdusert 31. august 1940 av Storadmiral Erich Raeder og var tiltenkt mannskap på Kriegsmarinens minesveipere. Merket ble første gang utdelt 28. november 1940.

Kriterier 
Det ble utdelt til mannskap som:
 Deltok på minst 3 oppdrag
 Deltok på spesielt suksessfullt oppdrag under kommando av en admiral
 Viste utmerket utførelse i tjenesten
 6 måneders plettfri tjeneste
 Skadet i strid eller overleve sunket skip
 25 dager med eskortetjeneste

Design 
Designer var Otto Placzek fra Berlin. Merket har i senter en vannsøyle som står opp av havet med en krans av ekeløv rundt. I toppen er det tredje rikes riksvåpen. Ekekransen og riksvåpenet er gullfarget, og vannet er sølvfarget. Merket ble i begynnelsen laget i buntmetall, men kom senere i sink.

Se også 
 Liste over tyske militære utmerkelser 1933-1945

Kilder 
 THE KRIEGSMARINE MINE SWEEPER BADGE: A SHORT HISTORY
 Wehrmacht-Awards

Tyske militære utmerkelser
Utmerkelser etablert i 1940
Minekrigføring
Jerilyn Britz

Jerilyn Britz (født 1. januar 1943 i Minneapolis, Minnesota,) er en amerikansk tidligere  profesjonell golfspiller. 

Britz ble profesjonell i 1974, 30 år gammel, etter å ha vært lærer på high school- og college-nivå i åtte år. Den første seieren kom i 1979, da hun vant majorturneringen US Women's Open.

Meritter

Seire på LPGA-touren 
 1980 Mary Kay Classic
 1979 US Women's Open

Eksterne lenker 
 

Golfspillere fra USA
Personer fra Minneapolis
Fødsler i 1943
Alf Daniel Moen

Alf Daniel Moen (født 2. februar 1950 i Forbygda i Stjørdal i Nord-Trøndelag) er en norsk politiker (Ap).

Han har fagbrev som skogsarbeider og har hatt sitt yrkesliv i Meraker Brug. Han var også formann i Stjørdal faglige samorganisasjon i mange år, og hadde en rekke tillitsverv i fagbevegelsen gjennom Norsk Skog- og Landarbeiderforbund og som medlem av representantskapet i Fellesforbundet.

Moen ble medlem av Stjørdal kommunestyre i 1984 og Stjørdals ordfører i 1986. I 1994 byttet han verv med varaordfører Einar Wollebæk Andersen, som så ble ordfører. Fra 1994 til 1995 var Moen leder i Nord-Trøndelag Arbeiderparti. Han var blant de som først tvilte, men endte med å støtte Arbeiderparti-ledelsens syn på norsk medlemskap i EU. Etter kommunevalget i 1995 ble han på nytt ordfører i Stjørdal. Ved kommunevalget i 1999 mistet han flertallet i kommunestyret, og Johan Arnt Elverum ble ordfører. Alf Daniel Moens ordførerperiode var preget av sterk vekst i folketallet og kommunens oppgaver. Han la ned en stor innsats for at Statoils driftsadministrasjon for midtre del av Norskehavet ble lagt til Stjørdal.

Alf Daniel Moen var ønsket som stortingskandidat ved stortingsvalgene i 1989, 1993, 1997 og 2001. Først i 2001 sa han seg villig til å bli nominert, men den sittende representanten Jon Olav Alstad ble renominert.

I 2003 ble Moen innvalgt i Nord-Trøndelag fylkesting. Det ble samtidig innført en parlamentarisk styreform i fylkeskommunen. Alf Daniel Moen ble leder for et fylkesråd bestående Arbeiderpartiet og Senterpartiet, som satt frem til 2007. Fra 2007 til 2011 ledet han et fylkesråd bestående av Arbeiderpartiet, Høyre, Venstre og Kristelig Folkeparti. Moen stilte ikke til gjenvalg til fylkestinget i 2011.

Referanser

Eksterne lenker 
 

Ordførere i Stjørdal
Ap-ordførere i Nord-Trøndelag
Personer fra Stjørdal kommune
Klemi Saban

Klemi Saban (hebraisk: קלמי סבן; født 17. februar 1980 i Netanya, Israel) er en profesjonell israelsk fotballspiller. Han er back og spiller akkurat nå i Hapoel Petah Tikva FC. Saban har tidligere spilt for Maccabi Netanya og Maccabi Haifa. Han spiller vanligvis på .

Referanser

Eksterne lenker 
 

Israelske fotballspillere
Fotballspillere for Maccabi Netanya FC
Fotballspillere for Hapoel Tel-Aviv
Fotballspillere for Hapoel Petah Tikva FC
Fotballspillere for Maccabi Haifa FC
Fotballspillere for FC Steaua București
Fotballspillere for Maccabi Tel Aviv FC
Fotballspillere for Hapoel Be'er Sheva FC
Fotballspillere for Hapoel Acre FC
Fødsler i 1980
Italias Grand Prix 2008

Italias Grand Prix 2008 var det fjortende løpet i Formel 1-sesongen 2008. Det ble arrangert den 12.-14. september på Autodromo Nazionale Monza i Italia. Løpet ble vunnet av Sebastian Vettel, som dermed ble den yngste føreren til å vinne et Formel 1-løp. Han var 21 år og 74 dager gammel og slo Fernando Alonsos rekord fra .

Rapport 
Sebastian Vettel vant et helt fantastisk løp for Toro Rosso. Vettel demonstrerte sitt enorme talent og leverte en helt utrolig prestasjon i vanskelige forhold på Monza i dag. Vettel, som i kvalifiseringen på lørdag også ble tidenes yngste i pole position, fulgte opp med denne fullstendige uventede seieren og ble tidenes yngste seierherre i Formel 1. Seieren var også Vettels første pallplassering i Formel 1.

Han kjørte et løp som hadde vært Michael Schumacher verdig. Han gjorde ingen merkbare feil og holdt Heikki Kovalainens mye raskere McLaren bak seg fra start og helt til mållinjen.

Sebastian har med dette også levert Scuderia Toro Rosso's første seier noensinne, laget med under 200 ansatte som før  het Minardi som sjelden fikk poeng i løp. Toro Rosso eies i dag av Red Bull. Robert Kubica utnyttet en stor mengde bensin og et godt timet pitstop for å ende på 3.-plass i et løp der han ikke fikk vist seg mye frem. Bak ham kom Alonso inn til en solid 4.-plass etter å ha vært bare den andre til å våge seg ut på intermediate dekk.

Mot slutten av løpet fikk vi potensielt en spennende kamp om femteplassen mellom Heidfeld, Massa og Hamilton bak ham igjen, men ingen fant farten til å kjøre forbi og resultatet forble det samme med Heidfeld foran Massa og Hamilton på en syvende.

Felipe Massa lå ann til å gjøre stor skade på Lewis Hamiltons VM-ledelse, men et overraskende tidlig stopp gjorde slutt på spekulasjoner om hans eventuelle seier. Massa kjørte et relativt anonymt løp og endte opp der han startet på en sjetteplass. Lewis Hamilton kjørte til tider svært fort og var i store deler av løpet på vei mot en eventuell seier. McLaren satte ham opp på en 1-stopp strategi, og da han stoppet var han kun et sekund bak løpsleder Vettel. Dessverre ble løpet hans ødelagt da han måtte stoppe en ekstra gang for å få på intermediate dekk, og han endte opp bak Massa til slutt.

Mark Webber plukket opp 8.-plass for Red Bull, mens Kimi Räikkönen på 9.-plass var ganske anonym mesteparten av løpet. Merkelig nok satte han en løpets raskeste tider helt mot slutten av løpet, da han var nesten 2 sekunder raskere enn de andre på banen.

Begge Toyotaene lå ann til solide plasser, men fikk løpet ødelagt da de måtte stoppe for å sette på andre dekk. Ellers var en god del kutting av sjikaner, et par snurringer men imponerende nok ingen safety car eller store ulykker.

Sebastien Bourdais var løpets store taper da hans Toro Rosso stoppet under starten, og han begynte løpet en runde bak alle andre.

Klassifisering

Kvalifisering

Løpet

Eksterne lenker 
 

2008
Formel 1-sesongen 2008
Sport i Italia i 2008
Belaja Kholunitsa (elv)

Belaja Kholunitsa (russisk: Бе́лая Холуни́ца) er ei elv i Kirov oblast i Russland. Den er ei venstre sideelv til elva Vjatka. Den er 168 kilometer lang, med et nedbørfelt på . Belaja Kholunitsa begynner i de vestlige delene av Øvre-Kamahøydene, og renner gjennom et flatt landskap. Elva er islagt fra november til april. Den benyttes til tømmerfløting. 

Byen Belaja Kholunitsa ligger ved elva.

Referanser 

Elver i Kirov oblast
Tsjeptsa

Tsjeptsa  (russisk: Чепца) er ei elv som renner gjennom den nordlige delen av Republikken Udmurtia, og den østlige delen av Kirov oblast i Russland. Elva er rundt 500 km lang. Den renner gjennom byen Glazov og løper sammen med elva Vjatka i Kirovo-Tsjepetsk, øst for Kirov.

Elver i Udmurtia
Elver i Kirov oblast
Wilson (rederi)

Wilson ASA er et norsk rederi grunnlagt i 1993. Selskapet kontrolleres av Kristian Eidesvik og holder til i Bergen. Selskapet har siden 2005 vært registrert på Oslo Børs.

Rederiet har røtter tilbake til 1929 da Kristian Jebsens Rederi AS ble etablert. I 1942 ble Paal Wilson & Co etablert, og disse to rederiene ble i 1993 slått sammen til det som i dag er Wilson ASA.

Flåte
Rederiet eier 94 skip og opererer i alt 129 tørrlasteskip fra  til  dødvekttonn (DVT).

Referanser

Eksterne lenker 
 

Norske rederier
Næringsliv i Bergen
Selskaper etablert i 1993
Artikler i sjøfart-prosjektet
Zinaida Amosova

Zinaida Stepanovna Amosova (russisk Зинаида Степановна Амосова, født 12. januar 1950) er en tidligere russisk langrennsløper som konkurrerte for Sovjetunionen i 1970-årene.

Under VM 1978 i Lahtis ble Amosova verdensmester på 10 km og 20 km. I tillegg var hun med på å ta gull med det sovjetiske stafettlaget under OL 1976 i Innsbruck.

Meritter 
 OL 1976 i Sapporo: gull på stafetten
 VM 1978 i Lahtis: Gull på 10 km og 20 km

Referanser

Eksterne lenker 
 

Russiske langrennsløpere
Sovjetiske langrennsløpere
Olympiske mestere for Sovjetunionen
Verdensmestere i langrenn
Deltakere for Sovjetunionen under Vinter-OL 1976
Langrennsløpere under Vinter-OL 1976
Deltakere under Ski-VM 1978
Personer fra Zjambyl oblast
Fødsler i 1950
Olympiske medaljevinnere i langrenn
Svetlana Nagejkina

Svetlana Vjatsjeslavovna Nagejkina (russisk: Светлана Вячеславовна Нагейкина; født 2. februar 1965 i Tambov) er en sovjetisk/russisk tidligere langrennsløper som konkurrerte fra midten av 1980-årene til hun la opp i 2007. Hun konkurrerte også en periode for Belarus. Nagejkina var med på å vinne gull med det sovjetiske stafettlaget under OL 1988 i Calgary. Hun vant Vasaloppet i 2000 og 2002. Hun vant FIS Marathon Cup sammenlagt i 2000.

Se også 
 Liste over vinnere i Vasaloppet

Referanser

Eksterne lenker 
 

Hviterussiske langrennsløpere
Russiske langrennsløpere
Sovjetiske langrennsløpere
Olympiske mestere for Sovjetunionen
Medaljevinnere under Vinter-OL 1988
Deltakere for Sovjetunionen under Vinter-OL 1988
Langrennsløpere under Vinter-OL 1988
Deltakere for Belarus under Vinter-OL 1994
Langrennsløpere under Vinter-OL 1994
Deltakere for Hviterussland under Vinter-OL 1998
Langrennsløpere under Vinter-OL 1998
Deltakere for Hviterussland under Vinter-OL 2002
Langrennsløpere under Vinter-OL 2002
Langrennsløpere tilknyttet Vasaloppet
Personer fra Tambov
Fødsler i 1965
Olympiske medaljevinnere i langrenn
Dalaradia

Dalaradia eller Dál nAraidi (ikke til å bli forvekslet med kongedømmet Dalriada (Dál Riata) var et kongedømme til et delvis mytiske folk kalt cruithin (irsk cruithni) i nordøstlige delen av Irland en gang i tiden rundt midten av 1000-tallet og tidlig middelalder. Landområdene til Dalaradia synes å tilsvare Robogdii som nevnes i den greske geografen Klaudios Ptolemaios’ verk Geografike hyfegesis, et område delt med Dalriada. Fiachu Araide var den eponymiske grunnleggeren av Dalaradia.

Området var sentrert på de nordlige kystene av Lough Neagh i sørlige Antrim. Dalaradia var det andre kongedømmet i Ulster, og dens konger utfordret Dál Fiatach for overkongedømmet i noen århundrer. Det er dog tvilsomt om et Dalaradia-kongedømme noen gang har eksistert, unntatt kanskje som en løs sammenslutning av mindre småkongedømmer, før på 700-tallet, lenge etter at cruthin-konger hadde sluttet å ha noen virkelig kontroll over overkongedømmet i Ulster.

Blant de mest betydningsfulle kongene av Dalaradia, av de som forutdaterer en dannelse av et kongedømme, er:

 Áed Dub mac Suibni (død ca. 588)
 Fiachnae mac Báetáin (død ca. 626)
 Congal Cáech (døde i slaget ved Mag Rath, ca. 637)

Se også
Ulaid
Cruithne (folk)
Konger av Dalaradia
Uí Echach Arda
Uí Echach Cobo

Litteratur
 Byrne, Francis John, Irish Kings and High-Kings. Batsford, London, 1973. ISBN 0-7134-5882-8
 Duffy, Seán (red.), Atlas of Irish History. Gill & Macmillan, Dublin, 2. utgave, 2000. ISBN 0-7171-3093-2
 Ó Cróinín, Dáibhí, Early Medieval Ireland: 400–1200. Longman, London, 1995. ISBN 0-582-01565-0

Irlands historie
Middelalderen
Bois de Boulogne

Bois de Boulogne eller Boulogneskogen er en park i den vestlige delen av 16. arrondissement i Paris, i nærheten av forstaden Boulogne-Billancourt.

Boulogneskogen var fra 1400-tallet kongelig dyrepark, men ble åpnet for almenheten på 1600-tallet. Stedet ble omgjort til en park av Napoleon III i  1852; den ble omvandlet i samband ved dette av arkitekten Georges-Eugène Haussmann. Den  dekker ca. 8,5 km². Dermed er den langt større enn f.eks. Central Park i New York eller Hyde Park i London.

I Boulogneskogen finnes en zoologisk hage og de store hestekappløpningsbanene Longchamp og Auteuil. 

I den nordlige delen av Bois de Boulogne ligger fornøyelsesparken Jardin d'Acclimatation. I nord er også samt tennisanlegget Stade Roland Garros.

Litteratur 
 Derex, Jean-Michel: Histoire du Bois de Boulogne. Le bois du roi et la promenade mondaine de Paris; Éditions L’Harmattan, Paris, 1997, ISBN 2-7384-5590-5
 Schediwy Robert, Baltzarek Franz: Grün in der Großstadt. Geschichte und Zukunft europäischer Parkanlagen, Wien 1982, ISBN 3-85063-125-7

Referanser

Parker i Paris
16. arrondissement i Paris